**Ministru Kabineta noteikumu projekta „Grozījumi Ministru kabineta 2015.gada 16.jūnija noteikumos Nr.319 „Kārtība, kādā publiskojama Eiropas Strukturālo un investīciju fondu mērķa “Eiropas teritoriālā sadarbība” programmu vadībā Latvijā iesaistīto institūciju informācija par programmu ietvaros apstiprinātajiem projektiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts (turpmāk – MK noteikumu projekts) ir izstrādāts, lai nodrošinātu Eiropas Kaimiņattiecību instrumenta ietvaros īstenojamo Eiropas Strukturālo un investīciju fondu mērķa “Eiropas teritoriālā sadarbība” programmu vadības likuma (turpmāk – EKI likums) pārejas noteikumu 2.punktā noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 10.decembrī Saeima pieņēma EKI likumu.EKI likums paredz divu jaunu pārrobežu sadarbības programmu īstenošanu 2014. – 2020.gada plānošanas periodā, kuras tiks īstenotas Eiropas Kaimiņattiecību instrumenta ietvaros:1) Latvijas – Krievijas pārrobežu sadarbības programma;2) Latvijas – Lietuvas – Baltkrievijas pārrobežu sadarbības programma, turpmāk kopā sauktas EKI programmas.Vides aizsardzības un reģionālās attīstības ministrija (turpmāk – VARAM) pilda nacionālās atbildīgās iestādes funkcijas abām EKI programmām.EKI likuma 14.panta 2.punktā ir noteikts, ka Ministru kabinets nosaka kārtību, kādā Eiropas Kaimiņattiecību instrumenta ietvaros īstenojamo Eiropas Strukturālo un investīciju fondu mērķa “Eiropas teritoriālā sadarbība” programmu vadībā Latvijā iesaistītās institūcijas publisko informāciju par programmām un to ietvaros apstiprinātajiem projektiem.Saskaņā ar [*Eiropas Parlamenta un Padomes 2013.gada 17.decembra regulas (ES) Nr.1299/2013 par īpašiem noteikumiem par atbalstu no Eiropas Reģionālās attīstības fonda* saistībā ar mērķi „Eiropas teritoriālā sadarbība”](http://www.varam.gov.lv/in_site/tools/download.php?file=files/text/Finansu_instrumenti/ETS//links_10.pdf) preambulas 12.punktā noteikto, Eiropas Savienībai ir jāturpina atbalstīt vai vajadzības gadījumā jāizveido pārrobežu sadarbība ar trešajām valstīm, kas atrodas Eiropas Savienībai kaimiņos. Šajā nolūkā Eiropas Reģionālajam attīstības fondam (turpmāk - ERAF) būtu jāsniedz ieguldījums pārrobežu programmās, kas izveidotas saskaņā ar Eiropas Kaimiņattiecību instrumentu atbilstoši Eiropas Savienības leģislatīvajam aktam par Eiropas Kaimiņattiecību instrumentu laika posmam no 2014. līdz 2020.gadam. Eiropas Parlamenta un Padomes 2014. gada 11. marta Regulas (ES) Nr. 232/2014 (*ar ko izveido Eiropas Kaimiņattiecību instrumentu* preambulas 8.punktā ir noteikts, ka atbalsts saskaņā gan ar šo regulu, gan ar ERAF būtu jāpiešķir pārrobežu sadarbības programmām starp dalībvalstīm, no vienas puses, un partnervalstīm un/vai Krievijas Federāciju, no otras puses , kas tiek īstenotas gar Eiropas Savienības ārējām robežām. Lai pārrobežu sadarbība būtu sekmīga, attiecīgos gadījumos ir svarīgi procedūras saskaņot ar procedūrām Eiropas teritoriālās sadarbības kontekstā.Lai izpildītu augstākminētos uzdevumus, Eiropas Strukturālo un investīciju fondu mērķa „Eiropas teritoriālā sadarbība” ietvaros tiek īstenotas teritoriālās sadarbības programmas, kas ir vērstas gan uz sadarbību Eiropas Savienības dalībvalstu starpā, gan, teritoriālās sadarbības programmas, kas ir vērstas uz sadarbību ar Eiropas Savienības kaimiņvalstīm. No augstākminētā izriet, ka Eiropas Strukturālo un investīciju fondu mērķa „Eiropas teritoriālā sadarbība” ietvaros tiek īstenotas gan teritoriālās sadarbības programmas, kas tiek finansētas no ERAF finansējuma, gan EKI programmas. Ievērojot augstākminēto, MK noteikumu projektā apzīmējums “Eiropas Strukturālo un investīciju fondu mērķa “Eiropas teritoriālā sadarbība” programmas” ietver sevī gan Eiropas teritoriālās sadarbības programmas, kas tiek īstenotas ar ERAF atbalstu, gan EKI programmas, kas tiek īstenotas ar EKI atbalstu. **Turklāt Eiropas Kaimiņattiecību instrumenta ietvaros pēc būtības tiek īstenotas tikai Eiropas teritoriālās sadarbības programmas.**Eiropas Strukturālo un investīciju fondu mērķa “Eiropas teritoriālā sadarbība” programmu vadības likums (turpmāk - ETS likums) nosaka pārrobežu sadarbības programmu, kuras tiek īstenotas ar ERAF atbalstu, apguvi (skat.likuma 2.pantu). Savukārt EKI likums nosaka EKI programmu, kas tiek īstenotas Latvijas Republikā ar EKI atbalstu, apguvi (skat.likuma 1.panta 6.punktu).Ņemot vērā iepriekš minēto, kā arī ievērojot to, ka EKI programmu vadības struktūra un īstenošanas kārtība ir plānota identiski ETS likumā minēto pārrobežu sadarbības programmu vadības struktūrai un īstenošanas kārtībai, kā arī to, ka starp ETS likumu un EKI likumu nepastāv tiesību normu kolīzijas attiecībā uz MK noteikumu projektā minētajām darbībām, kā arī, lai samazinātu normatīvo aktu skaitu, kas dublē viens otru, netiek izdoti jauni Ministru kabineta noteikumi, bet tiek veikti grozījumi Ministru kabineta 2015.gada 16.jūnija noteikumos Nr.319 „Kārtība, kādā publiskojama Eiropas Strukturālo un investīciju fondu mērķa “Eiropas teritoriālā sadarbība” programmu vadībā Latvijā iesaistīto institūciju informācija par programmu ietvaros apstiprinātajiem projektiem” (turpmāk – MK noteikumi Nr.319), attiecinot MK noteikumos Nr.319 noteikto tiesisko regulējumu arī uz EKI programmām. Papildus augstākminētajam:1. tiek precizēts MK noteikumu Nr.319 nosaukums, lai ievērotu latviešu valodas gramatikas normas un nodrošinātu MK noteikumu Nr.319 atbilstību Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 90. un 91.punktam, kas nosaka, ka noteikumu projekta nosaukumu veido iespējami īsu un atbilstošu likumā noteiktajam pilnvarojumam un noteikumu saturam, vārdu “kārtība” rakstot kā nosaukuma pēdējo vārdu;
2. lai padarītu pārskatāmāku informāciju par apstiprinātajiem projektiem, tiek precizēta MK noteikumu Nr.319 4.6.10., 4.6.13. un 4.6.14. apakšpunktā minētā obligāti publicējamā informācija. Eiropas Komisijas regulējums neuzliek nacionālajai atbildīgajai iestādei pienākumu publicēt noteiktu informāciju, tāpēc izvērtējot lietderīgumu, MK noteikumu projektā tiek precizēta informācija, kuru publicēs VARAM kā nacionālā atbildīgā iestāde Latvijā:
* ņemot vērā, ka juridiskās adreses ir publiski pieejamas Latvijas reģistros, lai novērstu pārmērīgu publicējamās informācijas apjomu, 4.6.10.apakšpunktā tiek svītroti vārdi „juridiskā adrese” un līdz ar to, par projekta partneriem no Latvijas tiks norādīts tikai juridiskās personas nosaukums;
* 4.6.13.apakšpunktā, lai padarītu informāciju par programmas finansējumu saprotamāku, kā arī novērstu liekvārdību, tiek svītrots vārds „kopējais”; izvērtējot publicējamās informācijas lietderīgumu,
* 4.6.14. apakšpunktā iepriekš publicējamā informācija (apstiprinātais kopējais visu partneru nacionālais līdzfinansējums projektam) tiek aizstāta ar citu publicējamo informāciju (kopējais projekta budžets).
 |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un citi interesenti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tika veikta MK noteikumu projekta publiskošana VARAM tīmekļvietnē laika posmā no 19.04.2016. līdz 05.05.2016. ar mērķi veicināt sabiedrības līdzdalību projekta izstrādē. Priekšlikumi par MK noteikumu projektu šajā laikā saņemti netika. |
| 2. | Sabiedrības līdzdalība projekta izstrādē | Tiek nodrošināta MK noteikumu projekta publiskošana VARAM tīmekļa vietnē laika posmā no 19.04.2016. līdz 07.05.2016., kā arī tā izsludināšana valsts sekretāru sanāksmē un skaņošana ar iesaistītajām institūcijām. |
| 3. | Sabiedrības līdzdalības rezultāti |  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā nacionālā atbildīgā iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav |

Anotācijas III, IV, V sadaļa – projekts šīs jomas neskar.

Iesniedzējs:

vides aizsardzības un reģionālās attīstības ministrs K.Gerhards

01.07.2016.

1 091

Vita Prokopoviča

Attīstības instrumentu departamenta

Teritoriālās sadarbības nodaļas

vecākā eksperte

67026471, vita.prokopovica@varam.gov.lv